रोजगार में वृद्धि – विमुद्रीकरण के बाद सरकार की मुद्रा योजना को बल मिलेगा. नरेन्द्र मोदी सरकार की इस महत्वाकांक्षी योजना को बैंकों से अभी पूरा सहयोग नहीं मिल रहा था. इसकी वजह थी बैंकों के पास नगदी का संकट. परन्तु अब जब बैंकों में नगदी का प्रवाह बढ़ा है तो बैंक व्यावसायिक गतिविधियों में ऋण का प्रवाह बढ़ाएंगे. इससे औद्योगिक गतिविधियां बढेंगी और परिणामस्वरूप रोजगार सृजन में बढ़ोत्तरी होगी.